
ЕВРОПЕЙСКИ СЪЮЗ
ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ: ЕВРОПА ИНВЕСТИРА В СЕЛСКИТЕ РАЙОНИ
Програма за развитие на селските райони 2014-2020


СДРУЖЕНИЕ „МЕСТНА ИНИЦИАТИВНА ГРУПА ОБЩИНИ ЕЛЕНА И ЗЛАТАРИЦА”
5070 ГР. ЕЛЕНА, УЛ. “ИЛ. МАКАРИОПОЛСКИ” № 24, WWW.VOMR.ELENA.BG/VOMR@ELENA.BG


ПРОТОКОЛ №  11

ОТ ЗАСЕДАНИЕ НА УПРАВИТЕЛНИЯ СЪВЕТ
НА СДРУЖЕНИЕ С НЕСТОПАНСКА ЦЕЛ
„МИГ ОБЩИНИ ЕЛЕНА И ЗЛАТАРИЦА”


Днес, 30.11.2018 г. в 16.00 ч. в зала 211 в сградата на общинска администрация гр. Елена ул. „Иларион Макариополски” № 24 се проведе заседание на Управителния съвет на Сдружение с нестопанска цел „МИГ Общини Елена и Златарица”.

На заседанието присъстваха следните членове на Управителния съвет (УС) на СНЦ „МИГ общини Елена и Златарица“:
1. Дилян Стефанов Млъзев – председател на УС
2. Пенчо Василев Чанев – член на УС
3. Даниела Славова Кънчева – член на УС
4. Васил Георгиев Попов  – член на УС
5. Владислав Стоянов Велев – член на УС
6. Стефан Ангелов Гавраилов - член на УС
7. Мариян Йорданов Бахарев – член на УС

Заседанието беше ръководено от Председателя на УС инж. Дилян Млъзев. Той докладва, че на заседанието присъстват 7 члена от УС, поради което същото има кворум и може да взема решения.

На заседанието присъстваха (без право на глас) изпълнителния директор – Георги Коларов, експерт СВОМР Надежда Стоянова и технически сътрудник Даниела Ковачева, на която беше предложено да води протокола.

С 7 гласа „ЗА“ се взе решение Даниела Ковачева да води протокола. 

Председателят на УС предложи заседанието да премине при следния Дневен ред:


1.  Разглеждане на състоянието на отворените за прием на проектни предложения подмярка 7.2 „ Инвестиции в създаването, подобряването или разширяването на всички видове малки по мащаби инфраструктура“ и подмярка 7.6 „Проучвания и инвестиции, свързани с поддържане, възстановяване и подобряване на културното и природното наследство на селата“

Докладва: Изпълнителен директор на МИГ


2. Приемане на вътрешни правила за оценка на проектни предложения

Докладва: Изпълнителен директор на МИГ

Проект за решение: Приемане на вътрешни правила за оценка на проектни предложения


3. Утвърждаване на насоките за кандидатстване по подмярка 6.4.1 „Инвестиции в подкрепа на неземеделски дейности“

Докладва: Изпълнителен директор на МИГ

Проект за решение: Утвърждаване на насоките за кандидатстване по подмярка 6.4.1 „Инвестиции в подкрепа на неземеделски дейности“


4. Вземане на решение за подбор на членове от КВО за участие в Комисиите за подбор на проектни предложения 
Докладва: Изпълнителен директор на МИГ 

Проект за решение: Определяне на критерии за подбор на членове от КВО за участие в Комисиите за подбор на проектни предложения 



5. Обсъждане на членски внос
 
Докладва: Изпълнителен директор на МИГ 

Проект за решение: Промяна начина на формиране на членски внос



6. Други


Други предложения по дневния ред не бяха направени  и същият беше подложен на гласуване.

ЗА: 7; ПРОТИВ: 0; ВЪЗДЪРЖАЛИ СЕ: 0


По т. 1 от Дневния ред: Изпълнителният директор запозна присъстващите със състоянието на отворените за прием процедури по подмярка 7.2 „ Инвестиции в създаването, подобряването или разширяването на всички видове малки по мащаби инфраструктура“ и подмярка 7.6 „Проучвания и инвестиции, свързани с поддържане, възстановяване и подобряване на културното и природното наследство на селата“ от СВОМР, към които до момента няма подадени чрез ИСУН 2020 проектни предложения. След излагане на горепосоченото, изпълнителният директор предложи, ако към 17,00 ч на 03.12.2018 г няма входирани проекти, когато приключва отворения прозорец за прием на ПП по подмярка 7.2 „Инвестиции в създаването, подобряването или разширяването на всички видове малки по мащаби инфраструктура“, приемът по подмярката да бъде приключен и екипът на МИГ да започне подготовка по стартиране на нова процедура през 2019 г.

Предложението бе гласувано.
 
ЗА: 7; ПРОТИВ: 0; ВЪЗДЪРЖАЛИ СЕ: 0

УС взе следното решение  по  т. 1: 
Решение: Екипът на МИГ да започне подготовка по стартиране на нова процедура по подмярка 7.2 „Инвестиции в създаването, подобряването или разширяването на всички видове малки по мащаби инфраструктура“, в случай че до 03.12.2018 г. няма входирани проекти по същата.

По т. 2 от Дневния ред: Изпълнителният директор запозна присъстващите с изготвените от екипа на МИГ нови «Вътрешни правила за оценка на проектни предложения», които представляват актуализиран вариант на вече съществуващите, но съобразени с промените в нормативната уредба към момента. След разглеждане и обсъждане от членовете на УС предложението бе подложено на гласуване.


ЗА: 7; ПРОТИВ: 0; ВЪЗДЪРЖАЛИ СЕ: 0

УС взе следното решение  по  т. 2: 

Решение: Отменя приетите с решение на КУО от 27.05.2016 г. „Вътрешни правила за оценка и класиране на проекти” и приема новите „Вътрешни правила за оценка на проектни предложения”


По т. 3 от Дневния ред: Изпълнителният директор запозна присъстващите с постъпилото писмо от Министерство на Финансите във връзка с насоките за кандидатстване по подмярка 6.4.1 „Инвестиции в подкрепа на неземеделски дейности“ и с актуализирането на същите, съобразно предложените от Министерство на Финансите разяснения.


Предложението бе гласувано.
 
ЗА: 7; ПРОТИВ: 0; ВЪЗДЪРЖАЛИ СЕ: 0

УС взе следното решение  по  т. 3: 
Решение: Управителния съвет на МИГ одобрява обявата за прием на проектни предложение, условия и образци на документи за кандидатстване по подмярка 6.4.1 „Инвестиции в подкрепа на неземеделски дейности“ от мярка 06 „Развитие на стопанства и предприятия“ от СВОМР. Бюджет по процедурата за прием на проектни предложения по мярката е 586 700 лева с два крайни срока за подаване на проектни предложения: първи прием с начална дата 15.01.2019 г и първи краен срок за подаване 17,00 ч. на 22.04.2019 г. При наличие на остатъчни средства след първи прием, да се проведе втори прием с начало през м. септември 2019 г. и край през м. октомври 2019 г. Управителният съвет на СНЦ „МИГ общини Елена и Златарица“ възлага на изпълнителния директор г-н Георги Коларов да предприеме необходимите действия за въвеждане на информацията и документите по подмярката в модул „Процедури“ на ИСУН 2020 и в нормативно определените срокове и начини да уведоми УО на ПРСР 2014-2020 г. с цел проверка и активиране на процедурата за прием. 

По т. 4 от Дневния ред: Изпълнителният директор запозна присъстващите, че с оглед на предстоящото сформиране на Комисии за подбор на проектни предложения и изискванията заложени в чл. 51 т. 1 от Наредба № 22 за прилагане на подмярка 19.2 «Прилагане на операции в рамките на Стратегии за водено от общностите местно развитие» от мярка 19 «Водено от общностите местно развитие» от ПРСР 2014-2020 г. и Минималните изисквания към реда за оценка на проектни предложения към стратегия за ВОМР, е необходимо да бъдат гласувани критерии за избор на членове от КВО на МИГ, който да вземат участие в работата на КППП.
След кратко обсъждане с членовете на Управителния съвет, изпълнителният директор предложи да се изберат такива членове от Колетивния върховен орган на СНЦ «МИГ общини Елена и Златарица», които да имат завършено образование най-малко със степен «бакалавър» или «магистър» от областта на икономиката, правото или инженерна специалност.

Предложението бе гласувано.

ЗА: 7; ПРОТИВ: 0; ВЪЗДЪРЖАЛИ СЕ: 0

УС взе следното решение  по  т. 4: 
Решение: Членовете на Колективния върховен орган на СНЦ „МИГ общини Елена и Златарица“, които според изискването заложено в чл. 51 т. 1 от Наредба № 22 за прилагане на подмярка 19.2 «Прилагане на операции в рамките на Стратегии за водено от общностите местно развитие» ще вземат участие в сформирането на Комисии за подбор на проектни предложения да имат завършено образование най-малко със степен «бакалавър» или «магистър» от областта на икономиката, правото или инженерна специалност.

По т. 5 от Дневния ред: След като изпълнителният директор запозна членовете на УС с изготвената справка от счетоводителя за наличните суми по сметката и в касата на Сдружението, невъзстановените средства от ДФЗ и нуждата от ресурс за развиване дейността на сдружението и участието му в партньорски инициативи обоснова необходимостта от натрупването на средства, които не могат да бъдат заявени пред ДФЗ. Един от пътищата за постигане на тази цел е промяна на начина на формиране на членския внос за общините. 
Управителният съвет възложи на екипа на МИГ да изготви ясно формулирана обосновка за формирането на членския внос на общините, която да бъде внесена за гласуване от Общиските съвети.

Предложението бе гласувано.

ЗА: 7; ПРОТИВ: 0; ВЪЗДЪРЖАЛИ СЕ: 0

УС взе следното решение  по  т. 5: 
Решение: Екипът на СНЦ «МИГ общини Елена и Златарица» да изготви формулирана обосновка за формирането на членския внос от Община Елена и Община Златарица. 

Поради изчерпване на дневния ред заседанието беше закрито.

Неразделна част от настоящия протокол е списък на присъстващите.


Председател: 
                             /инж. Дилян Млъзев/             



Изготвил протокола:
                              /Даниела Ковачева/

